Predkladacia správa

Ministerstvo spravodlivosti Slovenskej republiky vypracovalo návrh vyhlášky, ktorou sa mení a dopĺňa vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku. 

Dôvodom pripomienkového konania v skrátenej forme je skutočnosť, že text novely zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, na ktorý návrh vyhlášky nadväzuje a ktorá má nadobudnúť účinnosť 1. mája 2007, bol do znenia zákona doplnený až pozmeňujúcim návrhom v druhom čítaní v Národnej rade SR. 

	Cieľom navrhovanej novely je doplniť novú prílohu č. 16, ktorá upravuje postup znalca pri určení všeobecnej hodnoty akcií na účely zistenia primeranej hodnoty protiplnenia v prípadoch uplatňovania práva výkupu podľa zákona o cenných papieroch. Návrh tiež obsahuje niektoré ďalšie zmeny príloh, ktoré sú odozvou na znaleckú prax.

Návrh vyhlášky nemá dopad na štátny rozpočet, rozpočty obcí ani dopad na rozpočty vyšších územných celkov.